Αξιολόγηση των Διεθνών Κατατάξεων Πανεπιστημίων
Creators: name: Καρανικόλα, Χριστίνα Κωνσταντίνου
Publisher: name: Aristotle University of Thessaloniki
Year: 2016
Subjects: Διεθνείς Κατατάξεις Πανεπιστημίων
Ανώτατα Εκπαιδευτικά Ιδρύματα
Ποιότητα, Στατιστική Ανάλυση
Πολλαπλών Αντιστοιχιών
Αριστεία
Global University Rankings
Higher Educational Institutions
Quality
Multiple Correspondence Analysis
Excellence

description: Την τελευταία δεκαετία οι διεθνείς κατατάξεις επίδοσης των ανώτατων εκπαιδευτικών ιδρυμάτων έχουν φτάσει σε άνευ προηγουμένου απήχηση, διαδραματίζοντας καίριο ρόλο στον κλάδο της τριτοβάθμιας εκπαίδευσης, επηρεάζοντας τους εν δυνάμει σπουδαστές ως προς την πορεία των σπουδών που θα ακολουθήσουν, αλλά επηρεάζοντας και τα ίδια τα εκπαιδευτικά ιδρύματα τα οποία ανακαθορίζουν τις ακαδημαϊκές πολιτικές τους και αναπροσαρμόζουν τα προπτυχιακά προγράμματα σπουδών τους. Στο παρόν πόνημα συγκρίνονται επτά διαφορετικές λίστες κατάταξης και τα επί μέρους χαρακτηριστικά τους, που καθορίζουν την αξιολόγηση της πανεπιστημιακής εκπαίδευσης παγκοσμίως, χρησιμοποιώντας την στατιστική μέθοδο Multiple Correspondence Analysis. Επίσης, τα δεδομένα κατατάξεων των έξι παγκόσμιων λιστών εξετάζονται και ποιοτικά και εξάγονται χρήσιμα συμπεράσματα σχετικά με την ακρίβεια και αξιοπιστία των παγκόσμιων λιστών κατατάξεων (Global University Rankings). Είναι μέγιστης σημασίας οι ερευνητές να δημιουργήσουν πραγματικές, διακριτές, ποιοτικές διαφορές, παιδαγωγικά και μεθοδολογικά ενήμερες προσεγγίσεις για να αντιμετωπίσουν την ολοένα και περισσότερο αυξανόμενη ανάγκη για την κατάταξη των ανωτάτων εκπαιδευτικών ιδρυμάτων. Εάν δεν ληφθούν υπόψη η ποικιλομορφία και η διαφορετικότητα στην ανώτατη εκπαίδευση και παρουσιαστούν μονοδιάστατες μελέτες, το αποτέλεσμα θα είναι παραπλανητικό και σε καμία περίπτωση δεν θα προωθεί τον υγιή ανταγωνισμό μεταξύ των ανώτατων εκπαιδευτικών ιδρυμάτων ούτε θα συνεισφέρει στην εξέλιξη κέντρων αριστείας. Οι λίστες κατάταξης μπορούν να βοηθήσουν σε τομείς όπως στρατηγικός προγραμματισμός, οργάνωση και στελέχωση των ιδρυμάτων, πιστοποίηση αριστείας, εύρεση και αναδιανομή πόρων, marketing, οικονομική στήριξη των φοιτητών, ακαδημαϊκή κινητικότητα. Όλα αυτά, συμβαίνουν σε μία κοινωνία που αναζητά ένα world-class university στα πλαίσια της μαζικοποίησης (massification) της εκπαίδευσης, όπου τα ανώτατα εκπαιδευτικά ιδρύματα άνοιξαν τις πόρτες τους πέρα από την ελίτ που εξυπηρετούσαν μέχρι πρότινος σε εκείνους που στις προηγούμενες γενιές θεωρούσαν τον χώρο της ανώτατης εκπαίδευσης μη προσβάσιμο λόγω της οικονομικής τους κατάστασης.
description: In the last twenty years national and international rankings of institutional performance grew to unprecedented heights of importance, playing a growing role in contemporary higher education affecting both the potential students making choices about the careers they will pursue and the institutions fashioning their academic policies and undergraduate study programmes. This paper compares seven approaches and their key indicators which underpin evaluation of university education worldwide using the statistical method of Multiple Correspondence Analysis. Furthermore, a qualitative checking approach was used on the compiled data from the total worldwide rankings of six different lists in order for conclusions to be drawn for Global University Rankings. It is critical that researchers develop pragmatic, distinguishable qualitative differences, educationally sensitive and methodologically informed approaches to manage this growing need for ranking and classification of higher institutions. Not taking into account institutional diversity in higher education and providing one-dimensional rankings is rather misleading and it does not foster healthy competition among higher education institutions nor does it stimulate the evolution of centres of excellence. Rankings and league tables can be of assistance in such areas as strategic positioning and planning, staffing and organization, quality assurance, resource allocation, marketing and fundraising, admissions and financial aid, student and academic mobility in a society seeking the status of a world-class university and within the new realm of "massification", under which universities have ceased to be educators of the elite only and have opened their doors to those who would not in previous generations have considered this to be an accessible or affordable route.